I 2003 ble Beitland valgt til ordfører i Malvik kommune med stemmene fra Høyre, Fremskrittspartiet og Malviklista (Senterpartiet, Venstre og Kristelig Folkeparti). Det viktigste politiske målet var balanse på kommunebudsjettet, så kommunen kom ut av ROBEK, noe som ble oppnådd. Norturas etablering i kommunen og oppussing av Vikhammer skole skjedde også i denne perioden. Beitland stilte ikke til gjenvalg som ordfører i 2007.